<classify> Akizungumza na gazeti hili, Katibu Mkuu wa Yanga, Dk Jonas Tiboroha , alisema uongozi wao upo makini kuhakikisha timu hiyo inafanya vizuri katika kila mashindano watakayoshiriki msimu huu.Alisema soka la siku hizi ni ushindani mkubwa, hivyo wanalazimika kutumia gharama kubwa kusajili wachezaji wenye viwango, ambao wanaweza kuwapa mafanikio kama ilivyo kwa timu zinazotamba Afrika za TP Mazemba, Al Ahly na Zamalek.Alisema wanachotaka ni kusajili mchezaji mmoja mwenye uzoefu wa michuano ya kimataifa atakayewasaidia kuleta mafanikio hayo wanayoyahitaji. Tumekuwa na mabadiliko yenye tija kwa timu yetu na hatufanyi kwa kusikiliza mtu, tumeachana na Coutinho, kwa sababu kocha alisema anahitaji mchezaji kutoka nje atakayekuwa na mchango kwenye timu, alisema Tiboroha.Alisema ana uhakika na uwezo wa mchezaji atakayechukua nafasi ya Coutinho, kutokana na kufuatilia vizuri rekodi yake katika timu alizochezea na anaamini atakuwa na mchango mkubwa.Tumejiandaa kuhakikisha tunaleta mchezaji mwenye kiwango cha juu Afrika kama ilivyo kwa Ngoma Donald na wengine waliopo Yanga, tunakubali Coutinho, alikuwa mzuri, lakini siyo kwa kiwango cha timu yetu, alisema Tiboroha.Yanga juzi iliachana na Coutinho na sasa ipo katika mchakato wa kutafuta mchezaji mwingine kutoka nje huku kiungo wa kimataifa wa Niger, Issoufou Boubacar Garba akitajwa kwamba ana nafasi kubwa ya kusajiliwa.  <topic>: MICHEZO 